recursal/SuperWikiNEXT-32B huggingface dataset:
**ரேணு சக்கரவா்த்தி லஸ்கா்** (*Renu Chakravarti Laskar*) ஓா் இந்திய-அமெரிக்க கணிதவியலாளர் ஆவார். அவர் கிளெம்சன் பல்கலைக்கழகத்தில் கணித அறிவியல் பேராசிரியர். அவா் கணிதத்தில் தனது முனைவர் பட்டத்தை 1962 ஆம் ஆண்டில் இலினொய் பல்கலைக்கழகத்தில் பெற்றாா்.

லஸ்கர் பெரும்பாலும் ஆதிக்க எண்கள் மற்றும் வட்ட வளைவு வரைபடங்களின் கோட்பாட்டிற்கு பங்களித்துள்ளாா். அவர் பால் எர்டோஸ் உடன் இணைந்து நான்கு கட்டுரைகளை எழுதியுள்ளாா்.

இளம் பருவம் மற்றும் கல்வி
-------------------------

ரேணு சி. லஸ்கர் 1937 ஆம் ஆண்டில் இந்தியாவிலுள்ள பீகார் மாகாணத்தில் பிறந்தார். அவரது குடும்பத்தின் உதவியுடன், அவர் தனது கல்வி மற்றும் கல்லூரி படிப்புகளை முடித்தார். 1955 ஆம் ஆண்டு பீகாாிலுள்ள பி.ஆர். அம்பேத்கர் பல்கலைக்கழகத்தில் கணிதத்தில் தனது முதுகலைப் பட்டத்தை முடித்தார். கல்லூரிப் படிப்பை முடித்தவுடன் தனது மூத்த சகோதராின் உதவியினால் தனது ஆராய்ச்சிப் படிப்பிற்காக அமொிக்கா சென்று தனது முனைவர் பட்டப் படிப்பைத் தொடா்ந்தாா். 1962 ஆம் ஆண்டு ஹென்றி ராய் ப்ரஹானாவின் மேற்பாா்வையில் இலினொய் பல்கலைக் கழகத்தில் முனைவர் பட்டம் பெற்றார். இவர் UIUC இலிருந்து கணிதத்தில் முனைவர் பட்டம் பெற்ற முதல் இந்தியப் பெண்மணி ஆவாா். பின்னர் அவர் இந்தியாவுக்குத் திரும்பி கரக்பூர் இந்திய தொழில் நுட்பக்கழகத்தின் முதல் பெண் பேராசிாியரானாா். மூன்று ஆண்டுகளுக்குப் பிறகு, லஸ்கர் வட அமெரிக்காவின் வட கரோலினா பல்கலைக்கழகத்தில் பணியில் சோ்ந்தாா், பின்னர் இறுதியாக 1968 ஆம் ஆண்டில் கிளெம்சன் பல்கலைக்கழகத்தில் சேர்ந்தார்.

கல்வி வாழ்க்கை
--------------

லஸ்கர் தனது வாய்ப்பை முழுமையாகப் பயன்படுத்திக் கொண்டதோடு கணிதத்தில் பெண்களுக்கு புதிய தர நிலைகளை அமைத்துத் தந்தார். வெளியிடப்பட்ட கட்டுரைகளின் எண்ணிக்கையில் பிரிநிலைக் கணிதவியலில் பெண்களிடையே உயர் தரநிலையில் அவர் உள்ளார். மேத்சயிநெட் (MathSciNet) படி, இவரது 100 க்கும் மேற்பட்ட வெளியீடுகள் உள்ளன. இந்தப் பகுதியில் அவரது வெற்றிக்கான காரணத்தின் ஒரு பகுதியாக ராஜ் சந்திர போஸ் மற்றும் பால் எர்டோஸ் உள்ளிட்டோரின் ஒத்துழைப்பினைப் பயன்படுத்திக் கொண்டமையைக் குறிப்பிடலாம். முனைவர் பட்டம் படிப்பவா்களுக்கு மேற்பார்வையாளராகச் செயல்பட்டதன் மூலம் அவரது செல்வாக்கு மேலும் விாிவடைந்தது. 1986 ஆம் ஆண்டு லஸ்கர் ஸ்டீவ் ஹெட்னெனிமி உடன் இணைந்து கிளெம்சன் யுனிவெர்சிட்டியில் சிறிய கணித மாநாட்டிற்கு ஏற்பாடு செய்தாா். அன்று முதல் இன்று வரை ஒவ்வொரு ஆண்டும் இம்மாநாடு சர்வதேச பார்வையாளர்களை ஈர்த்து வருகிறது.

குறிப்புகள்
-----------

1. ↑  கணித மரபியல் திட்டத்தில் ரேணு சி லஸ்கா்
2. ↑  "Erdös Number Project - The Erdös Number Project- Oakland University". *oakland.edu*. 18 July 2015 அன்று பார்க்கப்பட்டது.
3. ↑  "Renu Laskar: Changing Obstacles into Opportunities - AWM Association for Women in Mathematics". *google.com*. 23 ஜூலை 2015 அன்று மூலம் பரணிடப்பட்டது. 18 July 2015 அன்று பார்க்கப்பட்டது.
4. ↑  "History of Mathematical Sciences at Clemson University". *clemson.edu*. 18 July 2015 அன்று பார்க்கப்பட்டது.

வெளி இணைப்புகள்
---------------

* Laskar's page at Clemson பரணிடப்பட்டது 2009-04-26 at the வந்தவழி இயந்திரம்
**ஜெனரல் குமாரமங்கலம் காலனி** ஆங்கிலத்தில் General Kumaramangalam Colony அல்லது ஜி. கே. எம். காலனி, இந்தியாவின் தமிழ்நாட்டில் சென்னையின் வடமேற்கில் அமைந்துள்ள ஒரு துணைப் புறநகர்ப் பகுதி. இங்கு குடியிருந்த முன்னாள் இராணுவத் தலைமை அதிகாரி, ஜெனரல் பரமசிவ பிரபாகர் குமார மங்கலம் அவர்கள் நினைவாக, சுருக்கமாக ஜெனரல் குமாரமங்கலம் என்று அவர் பெயர் சூட்டப்பட்டுள்ளது, இந்தக் காலனி நகருக்கு. சமீபத்தில், இங்கு புதிய திட்டப் பணிகளுக்கு தமிழக முதல்வர் மு.க.ஸ்டாலின் அடிக்கல் நாட்டினார்.

அமைவிடம்
--------

ஜி. கே. எம். காலனி நகரின் அமைவிடம் 13.112291°N80.219447°E

அருகிலுள்ள ஊர்கள்
-----------------

வில்லிவாக்கம், கொளத்தூர் (சென்னை), பெரவள்ளூர், ஜவஹர் நகர், திரு. வி. க. நகர், செம்பியம், அகரம் (சென்னை), பெரம்பூர், அயனாவரம், பெரியார் நகர் (சென்னை) ஆகியவை ஜி.கே. எம். காலனிக்கு அருகிலுள்ள ஊர்கள்.

கல்வி
-----

### பள்ளிக்கூடங்கள்

அரசுப் பள்ளி ஒன்று மற்றும் தனியார் பள்ளிகள் சில உள்ளன.

போக்குவரத்து
------------

### பேருந்து போக்குவரத்து

ஜி. கே. எம். காலனிக்கு அருகிலுள்ள நகரப் பேருந்து நிலையங்கள்: பெரியார் நகர் மாநகரப் பேருந்து நிலையம் மற்றும் திரு. வி. க. நகர் மாநகரப் பேருந்து நிலையம்; சென்னை நகரின் முக்கிய பகுதிகள் மற்றும் புறநகர்ப் பகுதிகளுக்கு சென்று வர, நகரப் பேருந்து சேவைகள் மிக உதவிகரமாக உள்ளன.

### தொடருந்து போக்குவரத்து

வில்லிவாக்கம் தொடருந்து நிலையம், பெரம்பூர் கேரேஜ் வொர்க்ஸ் தொடருந்து நிலையம், பெரம்பூர் லோகோ வொரக்ஸ் தொடருந்து நிலையம் மற்றும் பெரம்பூர் தொடருந்து நிலையம். மேற்குறிப்பிட்ட தொடருந்து நிலையங்கள் மூலம் இவ்வூர் மக்கள் பயன் பெறுகின்றனர்.

### வான்வழிப் போக்குவரத்து

முக்கிய சாலைகள்
---------------

ஜி. கே. எம். காலனி பிரதான சாலை, ஜி. கே. எம். காலனி முதல் சாலை முதல் ஜி. கே. எம். காலனி 42-வது சாலை வரை வரிசையாக உள்ள மொத்தம் 42 சாலைகள் இந்நகரை, அருகிலுள்ள வில்லிவாக்கம், பெரியார் நகர், ஜவஹர் நகர், அகரம், கொளத்தூர், பெரவள்ளூர், பூம்புகார் நகர், திரு. வி. க. நகர், செம்பியம், பெரம்பூர் போன்ற நகரங்களுடன் இணைக்கின்றன.

மருத்துவ வசதி
-------------

அருகிலுள்ள பெரியார் நகரிலுள்ள அரசு புறநகர் மருத்துவமனை மற்றும் சில தனியார் மருத்துவமனைகள், இங்கு சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கின்றன.

தொழில்கள்
---------

ஜி. கே. எம். காலனிக்கு மிக அருகில் அமைந்துள்ள, பெரம்பூர் 'இரயில் இணைப்புப் பெட்டித் தொழிற்சாலை' மூலம் இவ்வூர் மக்களில் பெரும்பாலானோருக்கு நிரந்தர மற்றும் தற்காலிக வேலை வாய்ப்புகள் ஏற்பட்டுள்ளன என்பது குறிப்பிடத்தக்கதாகும். ஜெனரல் குமார மங்கலம் காலனியிலிருந்து சுமார் 2 கி.மீ. தொலைவில் அமைந்துள்ள 'Tafe' tractors மற்றும் விவசாயக் கருவிகள் தயாரிக்கும் தொழிற்சாலைகள், Simpson and Company, Bimetal bearings, Addison Paints and Chemicals தயாரிப்பு தொழிற்சாலை, India Pistons என்ற என்ஜின் பிஸ்டன் தயாரிக்கும் தொழிற்சாலை என தொழிற்சாலைகள், இந்நகர மக்களுக்கு அதிக வேலை வாய்ப்புகள் ஏற்பட சில காரணிகள்.

வழிபாட்டுத் தலங்கள்
-------------------

இந்துக் கோயில்கள், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுத் தலங்கள் உள்ள ஊர்.

மேற்கோள்கள்
-----------

1. ↑  thinaboomi (13 August 2022). "கொளத்தூர் தொகுதியில் புதிய திட்டப் பணிகள் : முதல்வர் மு.க.ஸ்டாலின் அடிக்கல் நாட்டினார்". *thinaboomi* (Chennai). .
**ஜெங் ஜி** (*Zheng Ji*)(Chinese: 郑集) (6 மே 1900 - 29 ஜூலை 2010) என்பார் சீன ஊட்டச்சத்து நிபுணர் மற்றும் முன்னோடி உயிர்வேதியியலாளர் ஆவார். இவர் அதீத நூற்றாண்டாளர் (110 வயது) ஆவார். இவர் உலகின் மிகப் பழமையான பேராசிரியராகவும், சீனாவில் நவீன ஊட்டச்சத்து அறிவியலை நிறுவியவராகவும் புகழ் பெற்றவராவார்.

தொழில்
------

1924 ஆம் ஆண்டில் தென்கிழக்கு தேசிய பல்கலைக்கழகத்திற்கான நுழைவுத் தேர்வில் ஜெங் ஜி தேர்ச்சி பெற்றார் (முதலில் நாஞ்சிங் மேம்பட்ட இயல்பான பள்ளி, 1928 இல் தேசிய மத்திய பல்கலைக்கழகத்திற்கும் பின்னர் நாஞ்சிங் பல்கலைக்கழகத்திற்கும்) உயிரியல் துறையில் 1929இல் தேர்ச்சி பெற்றார். 1930ஆம் ஆண்டில் இவர் அமெரிக்கா சென்று ஓகைய்யோ மாநிலத்தில் உயிர் வேதியியல் படித்தார். இவர் யேல் மற்றும் இந்தியானா பல்கலைக்கழகத்திலும் பயின்றார். 1936இல் அவர் தனது முனைவர் பட்டத்தினைப் பெற்றார்.

சீனாவுக்குத் திரும்பியதும், சீனாவின் அறிவியல் ஆராய்ச்சி நிறுவனத்தில் ஆராய்ச்சியாளராகப் பணியாற்றினார். இவர் மத்திய மருத்துவப் பள்ளியில் பேராசிரியராகவும் கிழக்கு சீன இராணுவ மருத்துவப் பள்ளியில் உயிர் வேதியியல் பேராசிரியர் மற்றும் துறைத் தலைவராககவும் ஒரே நேரத்தில் பணியாற்றினார். எண் 4 ராணுவ மருத்துவக் கல்லூரியில் பேராசிரியராகவும் உயிரியல் பேராசிரியர் மற்றும் நாஞ்சிங் மருத்துவப் பள்ளியில் உயிர்வேதியியல் கற்பித்தல் மற்றும் ஆராய்ச்சித் துறையின் தலைவராகவும் பணியாற்றினார்.

1945ஆம் ஆண்டில், மத்திய மருத்துவப் பள்ளியில், பட்டதாரி மாணவர்களுக்கு பயிற்சி அளிக்க ஒரு உயிர் வேதியியல் ஆராய்ச்சி நிறுவனத்தை நிறுவினார். பட்டதாரி மாணவர்களுக்கு உயிர் வேதியியலைக் கற்பிக்கும் சீனாவின் முதல் முறையான அமைப்பு இதுவாகும். இந்நிறுவனம் பல்வேறு துறைகளில் பணியாற்றிய ஏராளமான மாணவர்களுக்கு பயிற்சி அளித்தது. தனது 70 வயதைத் கடந்த நிலையில் இவர் முதுமையின் உயிர் வேதியியல் குறித்துப் படிக்கத் தொடங்கினார். வளர்சிதை மாற்ற ஏற்றத்தாழ்வு பற்றிய ஒரு கோட்பாட்டை முன்வைத்து, சீனாவில் வயதான உயிர் வேதியியலின் அடிப்படையை உருவாக்கினார்.

இவர் சீன ஊட்டச்சத்து சங்கம் மற்றும் உயிர் வேதியியல் சங்கத்தை நிறுவுவதில் பங்கேற்றார். இவர் மத்திய பல்கலைக்கழக பேராசிரியர்கள் சங்கத்தின் கடந்த காலத் தலைவராகவும், சீன ஊட்டச்சத்து சங்கத்தின் முதல் குழுத் தலைவராகவும் இருந்தார்.

மே 2010இல் ஜெங் ஜி 110 வயதை எட்டினார். அந்த நேரத்தில் உலகின் மிக வயதான பேராசிரியர் இவர் என்று கூறப்பட்டது. இவர் தனது வாழ்க்கையின் பெரும்பகுதியை நாஞ்சிங் பல்கலைக்கழகத்தின் மருத்துவப் பள்ளி மற்றும் உயிரியல் துறையில் கழித்தார். இவர் 29 ஜூலை 2010 அன்று இறந்தார்.

மேலும் காண்க
------------

* நூற்றாண்டுகளின் பட்டியல் (விஞ்ஞானிகள் மற்றும் கணிதவியலாளர்கள்)

மேற்கோள்கள்
-----------

1. ↑  "World's oldest professor turns 109". China Central Television. 7 May 2009. .
2. ↑  "Nanjing: World's oldest professor, who kept working after 100, passes away" (in zh). *news.cn*. 2010-07-30. .
**பனிக்குடம்** ஒரு தமிழ் இலக்கிய சிற்றிதழ். காலாண்டிதழான் இதன் ஆசிரியர் குட்டி ரேவதி. இவ்விதழை சென்னையிலிருந்து பனிக்குடம் பதிப்பகம் வெளியிடுகிறது.

"பெண் எழுத்தின் கடந்த கால, நிகழ்கால, எதிர்கால வடிவங்களைப் பதிப்பிக்கும் முயற்சி"யைப் பனிக்குடம் தொடர்வதாகக் கூறுகிறது இந்த இதழின் ஆசிரியர் குறிப்பு. பெண் எழுத்தைத் தனது இயக்கக் களமாகக் கொண்டு வெளியாகும் இவ்விதழில் பெண் வெளி, பெண்ணியம், பண்போவியம், நேர்காணல், உரையாடல், நூல் அறிமுகம், மதிப்புரை, கவிதை, சிறுகதை, இதழியல் பார்வை, புகைப்படம், ஓவியக் கலைஞர்களின் அறிமுகம் என்று பல்வேறு பகுதிகள் இடம்பெற்றிருக்கின்றன. புகைப்படம், ஓவியம் என்ற இரண்டு துறைகளிலும் உள்ள பெண் கலைஞர்களைப் பற்றிய அறிமுகப் பக்கங்கள், அம்பை, மகாஸ்வேதாதேவி ஆகியோரது நேர்காணல்களும் இடம்பெற்றுள்ளன. இவ்விதழின் முன் அட்டைகள் ந்வீன ஓவியங்களைக் கொண்டுள்ளன.

‘இதழியல் பார்வை’ என்னும் பகுதி, பத்தொன்பதாம் நூற்றாண்டில் இதழியல் துறையில் (குறிப்பாகத் தமிழ்ப் பத்திரிக்கைகளில்) பங்களித்த பெண் ஆளுமைகள் குறித்த அரிய தகவல்களைத் தருகிறது. நேர்காணல்கள் இடம்பெறும் ‘பண்பாளுமை’ பகுதியில் பெண் படைப்பாளிகள் மற்றும் ஆளுமைகளின் விரிவான வெளிப்பாட்டைக் காண முடிகிறது. ‘பெண்வெளி’ என்ற பகுதியில் விவாதங்கள், உரையாடல்கள் தரப்பட்டிருக்கின்றன. அம்பை, கமலா தாஸ், வ. கீதா, கிருஷாங்கினி, பூரணி, பாமா, சிவகாமி, பிரசன்னா ராமசாமி, கனிமொழி, வெண்ணிலா, சல்மா, உமா மகேஸ்வரி, சுகிர்தராணி, தமிழச்சி, தமிழ்ச் செல்வி, புதிய மாதவி, காயத்திரி காமஸ், சி. பி. கிருஷ்ணப்பிரியா, குட்டி ரேவதி போன்ற குறிப்பிடத்தக்க படைப்பாளிகள் பங்களித்திருக்கிறார்கள்.

வெளி இணைப்புகள்
---------------

* பனிக்குடம் வலைத்தளம்
* பெண்ணியம்.காம் தளத்தில் பனிக்குடம் இதழ் பற்றி பரணிடப்பட்டது 2010-08-08 at the வந்தவழி இயந்திரம்

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**பனிக்கழித்தல்** (*Ice pruning*)என்பது தாவரத்தின் காற்று வீசும் திசை நோக்கிய பக்கத்தில் ஒரு குறிப்பிட்ட பகுதி மட்டும் கழிக்கப்படும் இயற்கையான தாவர அடர்த்தியைக் கழிக்கும் நடைமுறையாகும். இது காற்றில் அடித்துவரப்படும் பனி மற்றும் வீழ்பனித் துகள்களின் தாக்கத்தால் நடைபெறுவது. இந்நிகழ்வு சிலநேரம் **வீழ்பனிக் கழித்தல்** எனப்படுகிறது. இந்தக் கழித்தல் நடைபெற இயல்பாக தாவரத்தின் பல வளர்ச்சிக் காலங்களில் தேவைப்படும். வீழ்பனிக் காலத்தில் மேலோங்கிய காற்றுகள் வீசும் திசை வின்ட்ரோஸ் வரைபடத்தில் உள்ளது போல, குறித்தவொரு ஒழுங்கில் அமைந்தால்தான் பனிக் கழிக்கப்பட்டத் தாவரத்துக்குத் தனித்துவமிக்க சமச்சீரற்ற தோற்றம் அமையும்.

உயர்ந்த மலைச்சரிவுகள் மற்றும் நிலநடுக்கோட்டிலிருந்து 50 பாகையளவுக்கு மேலமைந்த இடங்கள் போன்ற உயரமான இடங்களில் பனிக் கழித்தல் நடைபெறுகிறது. வட கனடாவில் கறுப்பு ஸ்புரூஸ் மரங்கள் அதிகம் காணப்படும் காடுகள் குறிப்படத் தகுந்த வகையில் பனிக் கழித்தல் செய்யப்பட்ட தனி மரங்களைக் கொண்டுள்ளன. .

மேலும் காண்க
------------

உப்புக் கழிப்பு

மேற்கோள்கள்
-----------

1. ↑  William M. Marsh (1978) *Environmental Analysis: For Land Use and Site Planning*, McGraw-Hill, 292 pages ISBN 0-07-040490-9
2. ↑  C. Michael Hogan, *Black Spruce: Picea mariana*, GlobalTwitcher.com, ed. Nicklas Stromberg, November, 2008 பரணிடப்பட்டது 2011-10-05 at the வந்தவழி இயந்திரம்
**உலகப் பெற்றோர் நாள்** (Parents' Day) என்பது ஐக்கிய நாடுகள் சபையால் சூன் 1 ஆம் நாள் அன்று பெற்றோரின் அர்ப்பணிப்புக்கான ஒரு அடையாளமாக உலகளாவிய பெற்றோர் நாளாக அறிவிக்கப்பட்டுள்ளது. இது முதலில் அன்னையர் நாளாக மட்டுமே வடிவமைக்கப்பட்டது. பின்னர் இது தந்தையர் நாளாக தனியாகக் கொண்டாடப்படுவது மற்றும் விடுமுறை நாட்களைக் கணக்கில் கொண்டு பெற்றோர் இருவரையும் சேர்த்து கொண்டாட முடிவு செய்யப்பட்டது.

சர்வதேச அளவில்
--------------

உலகெங்கிலும் அனைத்து பெற்றோர்களின் தன்னலமற்ற அர்ப்பணிப்பு மற்றும் குழந்தைகளுக்காக வாழ்க்கையைத் தியாகம் செய்தல் ஆகியவற்றிற்காக உலகின் அனைத்து பெற்றோர்களையும் பாராட்ட வேண்டும் எனக் கருதி சூன் 1 ஆம் நாளை உலகப் பெற்றோர் நாள் என ஐக்கிய நாடுகள் சபையினர் அறிவித்தனர். இதுவும் பன்னாட்டுக் குழந்தைகள் நாளும் ஒரே நாளில் கொண்டாடப்படுகிறது.

அமெரிக்காவில்
-------------

அமெரிக்காவில் பெற்றோர் நாள் சூலை மாதம் நான்காம் ஞாயிற்றுக்கிழமை கடைபிடிக்கப்படுகிறது. இது குழந்தைகள் வளர்ப்பதில் பெற்றோரின் பங்கை அங்கீகரிப்பதற்காக 1994 ஆம் ஆண்டில் குடியரசுத்தலைவர் பில் கிளிண்டன் அவர்களால் கொண்டுவரப்பட்டது.  இது அமெரிக்கா முழுவதும் கொண்டாடப்படுகிறது.

தென் கொரியாவில்
---------------

தென் கொரியாவில் பெற்றோர் நாள் மே 8 ஆம் தேதி அன்று கொண்டாடப்படுகிறது. பெற்றோர் தினத்தை கொரிய அரசும் பொதுமக்களும் கொண்டாடுகின்றனர். பெற்றோரை கௌரவிக்கும் நிகழ்வாக இது அமைகிறது.இரட்டடுக்கான இதழ்களையுடைய மஷ்ர்ச் செடிவகைகளை தங்களது பெற்றோருக்கு வழங்குவர். மேற்கத்தியக் கலாச்சாரம் மற்றும் கன்பூசியசின் ஆதரவாளர்கள் இணைந்து கொண்டாடும் இந்நாள் விடுமுறை ஆகும். பொது நிகழ்வுகளை தென்கொரியாவின் உடல்நம மற்றும் பராமரிப்புத்துறை விருதுகள் வழங்கி கொண்டாடுகிறது.

சான்றுகள்
---------

1. ↑  "Proclamation No. 213, s. 1937". gov.ph Official Gazette. 2016-12-29 அன்று மூலம் பரணிடப்பட்டது. 2017-05-24 அன்று பார்க்கப்பட்டது.
2. ↑  "Global Day of Parents". United Nations. 6 June 2014 அன்று பார்க்கப்பட்டது.
3. ↑  Eloise Anderson (July 22, 2018). "Helping parents work, so children can succeed". *Dunn County News* (Wisconsin). .
4. ↑  "National Parents Day -- Celebrating Parent Power". *HuffPost* (ஆங்கிலம்). 2013-07-25. 2023-04-18 அன்று பார்க்கப்பட்டது.
5. ↑  "Parents' day by Korean Nation Culture Encyclopedia". *Korean Nation Culture Encyclopedia()*.
6. ↑  "어버이날". *terms.naver.com* (கொரியன்). 2021-04-24 அன்று பார்க்கப்பட்டது.
7. ↑  어버이날 [Parents' Day]. *한국세시풍속사전* (கொரியன்). National Folk Museum of Korea. May 5, 2014 அன்று பார்க்கப்பட்டது.

வெளி இணைப்புகள்
---------------

* National Parents' Day Coalition பரணிடப்பட்டது 2017-05-25 at the வந்தவழி இயந்திரம்
* White House press release proclaiming Sunday, July 23, 2006 as Parents' Day
**ஹிஜ்ரத்** என்ற சொல்லுக்கு வெறுத்தல், ஒதுக்குதல், விலகிக் கொள்ளுதல் எனப்பொருளாகும். இஸ்லாமிய வழக்கத்தில் ஹிஜ்ரத் ஒரு குறிப்பிட்ட தியாகத்தினை குறிக்கும் சொல்லாகும். 

*இஸ்லாமிய கொள்கையினை ஓர்  ஊரில் அல்லது ஒரு நாட்டில் பின்பற்ற முடியாத சூழ்நிலை ஏற்படும் பொழுது, கொண்ட கொள்கையை காத்துக் கொள்வதற்காக பிறந்த மண், சொத்து, சுகம் , சொந்தம், பந்தம் என அனைத்தையும் துறந்துவிட்டு இஸ்லாத்தினை கடைபிடிப்பதற்கு ஏதுவான இடத்திற்குச் செல்வது **ஹிஜ்ரத்** எனப்படும்.*

அபீசீனியா
---------

நபிகள் நாயகம் காலத்தில் மக்காவில் இஸ்லாத்தினை பின்பற்ற முடியாத சூழ்நிலை ஏற்பட்ட பொழுது, சொந்த நாட்டினை துறந்து சிலர் அபீசீனியாவிற்கு (தற்போதைய எத்தியோப்பியா) ஹிஜ்ரத் செய்தனர்.

மதீனா
-----

நபிகள் நாயகம் (ஸல்) அவர்களும், அவருடைய தோழர் அபூபக்கர் அவர்களும் மக்காவிலிருந்து , மதீனா நகருக்கு ஹிஜ்ரா செய்தார்கள். 
மதீனா நகருக்கு நபிகள் நாயகம் (ஸல்) அவர்கள் பயணம் மேற்கொண்ட அந்த ஆண்டிலிருந்து இசுலாமிய நாட்காட்டி எனப்படும் இஸ்லாமிய ஆண்டு ஆரம்பமாகிறது. அப்பொழுது அவர்களுக்கு வயது 53 ஆகும்.

ஹிஜ்ரத் செய்த நபித்தோழர்கள்
---------------------------

* அபூபக்கர்
* உம்மு ரூமான்
* ஜாபர் இப்னு அபீதாலிப்
* ருக்கைய்யா
* உதுமான்
* அஸ்மா பின்த் உமைஸ்

மேற்கோள்கள்
-----------

1. ↑  Ian Richard Netton (2011). *Islam, Christianity and the Mystic Journey: A Comparative Exploration*. Edinburgh University Press. பக். 55. பன்னாட்டுத் தரப்புத்தக எண்:978-0-7486-4082-9. .
2. ↑  Edward Sell (priest) (1913). *The Life of Muhammad*. Madras: The Christian Literary Society for India.. பக். 70.. பார்த்த நாள்: 19 January 2013.
3. ↑  Holt, P. M.; Lambton, Ann K. S.; Lewis, Bernard (2000). *The Cambridge History of Islam*. கேம்பிறிட்ஜ் பல்கலைக்கழகப் பதிப்பகம். பக். 39. பன்னாட்டுத் தரப்புத்தக எண்:978-0521219464.
**உலகளாவிய காற்று ஆற்றல் சபை** (*Global Wind Energy Council*) 2005 ஆம் ஆண்டு நிறுவப்பட்டது, ஒட்டுமொத்த காற்று ஆற்றல் துறைக்கும் சர்வதேச அளவில் ஒரு நம்பகமான பிரதிநிதி மன்றமாக இச்சபை இயங்குகிறது. உலகின் முன்னணி எரிசக்தி ஆதாரங்களில் ஒன்றாக காற்று ஆற்றலை மாற்றுவதும், கணிசமான சுற்றுச்சூழல் மற்றும் பொருளாதார நன்மைகள் வழங்கும் வகையில் காற்று சக்தியை உறுதிப்படுத்துவதும் இச்சபையின் நோக்கமாகும் .

தற்காலிக விநியோக தொடர் இடர்பாடுகள் இருந்த போதிலும், சர்வதேச காற்றுச் சந்தைகள் தங்கள் வலுவான வளர்ச்சியைத் தொடர்கின்றன என்று உலகளாவிய காற்று ஆற்றல் சபை வெளியிட்டுள்ள ஒரு புதிய அறிக்கை தெரிவிக்கிறது. நிறுவப்பட்ட காற்று ஆலை உற்பத்தித் திறன் 2006 ஆம் ஆண்டில் உலகளாவிய அளவில் 25% அதிகரித்தது, 18 பில்லியன் யூரோ (23 பில்லியன் அமெரிக்க டாலர்) மதிப்புள்ள புதிய சாதனங்களை உருவாக்கப்பட்டன. 74 கிகாவாட் மதிப்புள்ள ஆற்றல் காற்று ஆலைகள் மூலம் உருவாக்கப்பட்டது. 48 கிகாவாட் அளவுக்கு திறன் கொண்ட காற்று ஆலை ஆற்றல் உற்பத்தி செய்து ஐரோப்பிய ஒன்றியம் முன்னணி சந்தையாக விளங்கினாலும், வட அமெரிக்கா மற்றும் ஆசியா போன்ற பிற கண்டங்கள் விரைவாக இத்துறையில் வளர்ந்து வருகின்றன.

மேற்கோள்கள்
-----------

1. ↑  About GWEC

புற இணைப்புகள்
--------------

* Official website GWEC
* Global Wind Power Generated Record Year in 2006 பரணிடப்பட்டது 2016-03-03 at the வந்தவழி இயந்திரம்
* Global wind 2006 report பரணிடப்பட்டது 2007-09-27 at the வந்தவழி இயந்திரம்
* GWEC Says Wind Boom will Continue
* Global Wind Energy
இங்கு காற்றால் இயங்கக் கூடிய உருளையில் இருக்கும் காந்த உந்து தண்டு(1) முழுவதும் நீட்டப் படும் போதும் குறுகும் போதும் வெளிச் சுவரில் பொருத்தப்பட்டிருக்கும் ஹால் விளைவு உணர்விகள்(2 and 3) மின்னழுத்தத்தைக் கொடுக்கும்.
ஹால் விளைவு உணரி கொண்ட ஓர் உரசிணைப்பி

மின்சுற்று வரைபடத்தில் பரவலாக பயன்படும் குறியீடு
**ஹால் விளைவு உணரி** என்பது காந்தப் புலத்தைப் பொறுத்து வெளியீட்டு மின்னழுத்தத்தை மாற்றக் கூடிய ஒரு வகை ஆற்றல்மாற்றி ஆகும். ஹால் விளைவு உணரிகள் ஒரு பொருளின் இருப்பிடத்தை அறிதல் (location), பொருள் அண்மையில் உள்ளதா (proximity) என்பதை அறிதல், வேகத்தை அறிதல், மின்சாரத்தை உணர்தல் போன்ற பயன்பாடுகளில் பயன்படுகிறது.

மின்னூட்டம் கொண்ட துகள்களின் கற்றையானது (beam) காந்தப்புலத்தின் வழியே செல்லும் போது, துகள்களின் மீது செயல்படும் விசை அதன் பாதையின் திசையை மாற்றும். இதுவே ஹால் விளைவு உணரியின் அடிப்படைத் தத்துவமாகும். ஹால் விளைவு உணரியில் மின் கடத்தியின் வழியே செல்லும் எதிர்மின்னிகள் மின்னூட்டம் கொண்ட ஒரு கற்றையாகச் செயல்படுகின்றன.

பயன்கள்
-------

* ஹால் விளைவு உணரியை மின்விசைச் சாவியாகப்(electromechanical switch) பயன்படுத்த முடியும்..
* இதன் விலை மற்ற மின்னியக்க சாவிகளை விடக் குறைவு.
* மற்ற மின்னியக்க சாவிகளில் ஒரே ஒரு தொடர்பு(contact) மட்டுமே இருக்கும். இவை தொடர்பின் போது சில சமயங்களில் தொடர்பை விட்டு விலகி விடும். ஹால் விளைவு உணரியில் தொடர்ச்சியான பல தொடர்புகள் இருக்கும். எனவே இதைச் சாவியாக உபயோகப் படுத்தும் போது தொடர்பில் இருந்து விலகுவது இல்லை.
* மாசுக்களால் பாதிப்பு அடைவது இல்லை. எனவே இதனை கடினமான நிலைகளிலும் பயன்படுத்தக் கூடும்.
**உலகப் புத்தக நாள்** (*World Book Day*) அல்லது **உலகப் புத்தக மற்றும் பதிப்புரிமை நாள்** (*World Book and Copyright Day*) அல்லது **உலக புத்தக நாள்**, என்பது வாசித்தல், பதிப்பித்தல் மற்றும் பதிப்புரிமையூடாக அறிவுசார் சொத்துக்களைப் பாதுகாத்தல் போன்றவற்றை வளர்க்கும் நோக்குடன் *ஐக்கிய நாடுகள் கல்வி, அறிவியல் மற்றும் பண்பாட்டு நிறுவனம்* (யுனெஸ்கோ) ஆண்டுதோறும் ஏப்ரல் 23 ஆம் நாளன்று ஒழுங்கு செய்யும் ஒரு நிகழ்வு ஆகும். இது 1995 ஆம் ஆண்டு முதன் முதலாகக் கொண்டாடப்பட்டது. ஐக்கிய இராச்சியத்தில் உலக புத்தக நாள் ஆண்டுதோறும் மார்ச் மாதத்தின் முதலாவது வியாழக்கிழமை கொண்டாடப்படுகிறது.

யுனெஸ்கோ தீர்மானம்
------------------

பாரிஸ் நகரில் 1995 ஆகத்து 25 முதல் நவம்பர் 16 வரை நடந்த யுனெஸ்கோவின் 28வது மாநாட்டில் ஒரு தீர்மானம் நிறைவேற்றப்படது. அத்தீர்மானம் வருமாறு,

"அறிவைப் பரப்புவதற்கும், உலகெங்கிலும் உள்ள பல்வேறு கலாசாரங்கள் பற்றிய விழிப்புணர்வினைப் பெறுவதற்கும், புரிதல், சகிப்புத்தன்மை போன்றவற்றின் மூலம் மனிதர்களின் ஒழுக்கத்தினை மேம்படுத்தவும், புத்தகம் ஒரு சிறந்த கருவியாக உள்ளதால் ஏப்ரல் 23 உலக புத்தக தினமாக கொண்டாடப்படும்"

பங்குபற்றும் பிற அமைப்புக்கள்
-----------------------------

யுனெஸ்கோவுடன் இணந்து இந்நாளை வெற்றிகரமாகக் கொண்டாடுவதில் பல தனிப்பட்டவர்களும், அமைப்புக்களும் பங்களிப்புச் செய்கின்றன. பின்வரும் அமைப்புக்கள் அவற்றுள் குறிப்பிடத்தக்கவை.

* நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பு
* அனைத்துலகப் பதிப்பாளர் சங்கம் (*International Publishers Association*)
* உலகெங்கிலும் இயங்கும் யுனெஸ்கோவுக்கான தேசிய ஆணையகங்கள்

ஏப்ரல் 23 இன் முக்கியத்துவம்
----------------------------

உலக இலக்கியத்துக்கான ஒரு குறியீடாகவே இந்நாள் தெரிவு செய்யப்பட்டதாக யுனெஸ்கோ அறிவித்துள்ளது. 1616 ஆம் ஆண்டு இந்நாளிலேயே மிகுவேல் டி செர்வண்டேஸ், வில்லியம் ஷேக்ஸ்பியர், இன்கா டி லா வேகா (*Inca Garcilaso de la Vega*) ஆகியோர் காலமானார்கள். இதே நாள் மொரிஸ் ட்ருவோன், ஹோல்டோர் லக்ஸ்னெஸ், விளாமிடிர் நபோகோவ், ஜோசெப் பிளா, மனுவேல் மெஜியா வலேஜோ ஆகிய எழுத்தாளர்களினதும் பிறந்த நாளாகவோ அல்லது இறந்த நாளாகவோ அமைகிறது.

இந்நாளைக் கொண்டாடும் எண்ணம் முதன் முதலாக ஸ்பெயின் நாட்டிலுள்ள கட்டலோனியாவில் உருவானது. இவர்கள் ஏப்ரல் 23 ஆம் நாளை சென். ஜோர்ஜின் நாளாகக் கொண்டாடினர். இந்நாளில் ஆண்களும் பெண்களும் புத்தகத்தையும், ரோஜா மலரையும் தம்மிடையே பரிசாகப் பரிமாறிக் கொள்வார்கள். உலகப் புத்தக தினம் என்று ஒரு தினத்தை உருவாக்க வேண்டும் என்ற கருத்து சர்வதேச பதிப்பாளர் சங்கத்தால் முன்வைக்கப்பட்டு ஸ்பெயின் நாட்டு அரசால் யுனெஸ்கோவிற்கு பரிந்துரை செய்யப்பட்டது. ரஷ்யப் படைப்பாளிகள் புத்தக உரிமைக்கும் (காப்புரிமை) முக்கியத்துவம் அளிக்கப்படவேண்டும் என்று கருதியதால் ஏப்ரல் 23 உலகப் புத்தகம் மற்றும் புத்தக உரிமை தினமாக கடைப்பிடிக்கப்படுகிறது.

வெளியிணைப்புகள்
---------------

* யுனெஸ்கோ இணையதளத்தில் உலக புத்தக மற்றும் பதிப்புரிமை நாள் - (ஆங்கில மொழியில்)
* 1995 ஆம் ஆண்டின் யுனெஸ்கோ தீர்மானம் - (ஆங்கில மொழியில்)
அலுமினியம் மணிகள்
**அலுமினியம் மணிகள்** *(Aluminium granules)* என்பவை அலுமினியத்தால் உருவாக்கப்படும் மெல்லிய கோளவடிவ திரள்களாகும்.

தயாரிப்பு
---------

அலுமினியத் துகள்கள் முதன்மை அல்லது இரண்டாம் தர அலுமினியத்தை உருக்கி காற்று அல்லது வெற்றிடத்தில் ஊதுவதால் உற்பத்தி செய்யப்படுகின்றன. அல்லது மணலில் அச்சு வார்த்து பின்னர் அதைச் சலித்தும் தயாரிக்கப்படுகின்றன. உருகிய அலுமினியத்தை தண்ணிரில் வார்ப்பிட்டும் அலுமினிய மணிகள் தயாரிக்கப்படுகின்றன.

தூளும் மணிகளும்
---------------

நுண்துகளாக்கப்பட்ட அலுமினியத்துடன் ஒப்பிடும்போது அலுமினிய மணிகள் பாதுகாப்பானதாகவும் பொருளாதாரப் பலனளிப்பவையாகவும் கண்டறியப்பட்டுள்ளது. மேலும், அலுமினிய மணிகள் உற்பத்தியிலும் பயன்படுத்துவதிலும் குறைந்த அளவே வெடிப்பு ஆபத்துகள் உள்ளன.

சிறப்பு
-------

அலுமினியத் தூளின் அடர்த்தியுடன் ஒப்பிடுகையில் அலுமினிய மணிகளின் அடர்த்தி 1.0 முதல் 1.8 கிராம் / செ.மீ 3 வரை இருக்கிறது.

மேற்கோள்கள்
-----------

1. ↑  Davies, Joseph R. ed. (1993), "Powder Metallurgy Processing", *Aluminium and aluminium alloys*, ASM Speciality Handbook Series (5th ed.), ASM International, pp. 275–284.
2. ↑  Wissling, Peter (2006) *Metallic Effect Pigments: Fundamentals and Applications*. Vincentz Network GmbH & Co KG. pp. 14-15. ISBN 3878701713
3. ↑  Lollchund, M. R. (2009). *International Conference on Advances in the Theory of Ironmaking and Steelmaking (ATIS 2009), December 09-11,2009*. Allied Publishers. pp. 450-451. ISBN 8184245394
4. ↑  Neikov, Oleg D.; (et al.) (2004). *Handbook of Non-Ferrous Metal Powders: Technologies and Applications*. Elsevier. pp. 271-272. ISBN 0080559409
Perito Moreno பனியாற்றில் ஏற்பட்ட பனித் தகர்வைக் காட்டும் படம்
ஒரு பனிமலை பனித் தகர்வுக்கு உட்பட்டு, இரு கிட்டத்தட்ட சமமான பகுதிகளாகப் பிரிந்துள்ளது.
**பனித் தகர்வு** (Ice calving) அல்லது பனியாற்றுத் தகர்வு அல்லது பனிமலைத் தகர்வு அல்லது பனியடுக்குத் தகர்வு என்பது பனியாறு, பனியடுக்கு, பனிமலை போன்றவற்றில் உள்ள பனித் திணிவில் திடீரென ஏற்படும் சீர்குலைவினால், ஒரு பகுதி திணிவு தகர்ந்து அல்லது உடைந்து நகர்தலாகும். அவ்வாறு நகரும் பனித்திணிவு பனிமலை என்றோ, அல்லது நகரும் பனித்திணிவின் அளவிற்கேற்ப, வேறு சில பெயர்கள் கொண்டோ அழைக்கப்படும். பனிப்பாறைப் பிளவும் (Crevasse) பனித் தகர்விற்கான ஒரு மூலமாகும்.

பனியாற்றில் இவ்வகையான பனித் தகர்வு நிகழும்போது, 200 அடிவரை உயரமான பெரிய பனித்திணிவானது தளர்ந்து விலகி நீரில் மோதுவதற்கு முன்னர், உடையும் பெரிய சத்தம் கேட்கும். அப்படி பெரிய பனித்திணிவுகள் நீரில் விழுந்து மோதும்போது ஆபத்தை விளைவிக்கக் கூடிய நிலைகளைக் கொண்டிருக்கும். Johns Hopkins பனியாறு போன்ற இடங்களில் நிகழும் பனித் தகர்வுகளினால், படகு போன்றன, நிகழும் இடத்திலிருந்து 2 மைல்களுக்கு அண்மையாக போக முடியாதிருக்கும். இவ்வகையான பனித் தகர்வு நிகழும் அலாஸ்கா போன்ற இடங்கள் சுற்றுலா ஈர்ப்பு மையங்களாக உள்ளன.

பல பனியாறுகள் பனித் தகர்வு மூலம் அதிகளவிலான பனிமலைகளை உருவாக்கி பெருங்கடலிலோ அல்லது இயற்கையாக உருவாகும் நன்னீர் ஏரிகளிலோ சென்று சேரும். கிரீன்லாந்தில் உள்ள பனியாறுகள் ஒவ்வொரு ஆண்டும் 12,000 தொடக்கம் 15,000 வரையான பனிமலைகளை பனித் தகர்வு மூலம் உருவாக்குகின்றன.

பனியடுக்குகளில் பனித் தகர்வு ஏற்பட முன்னர் பொதுவாக ஒரு பிளவு நிகழும். இது அடிக்கடி அவதானிக்கப்படுவதில்லை.

மேற்கோள்கள்
-----------

1. ↑  Glacier Bay, National Park Service. Retrieved July 2009.
2. ↑  Glacier Calving photos பரணிடப்பட்டது 2010-01-25 at the வந்தவழி இயந்திரம். Retrieved July 2009.
3. ↑  ARCTIC, Vol. 39, No. 1 (March 1986) P. 15-19, *Ice Island Calvings and Ice Shelf Changes, Milne Ice Shelf and Ayles Ice Shelf, Ellesmere Island, N.W.T.*, Martin O. Jeffries, 1985, University of Calgary. Retrieved 18 July 2009.
4. ↑  Oceans பரணிடப்பட்டது 2007-08-06 at Archive.today, Oxfam. Retrieved June 2009.
5. ↑  Promotions/Public Relations (2006-12-08). "The loose tooth: rifting and calving of the Amery Ice Shelf - Australian Antarctic Division". Aad.gov.au. 2009-10-02 அன்று மூலம் பரணிடப்பட்டது. 2010-07-30 அன்று பார்க்கப்பட்டது.
**பிரெடெரிக் என்ரிக் பிலிப் பிரான்சு வோன் எஃப்னெர் - ஆல்டெனக்** *(Friedrich Heinrich Philipp Franz von Hefner-Alteneck)* ஒரு செருமானிய மின்பொறியாளர் ஆவார். இவர் 1845 ஆம் ஆண்டில் ஆசுசாஃபென்பர்கில் பிறந்த இவர் பெர்லின் நகருக்கு அருகிலுள்ள பைசுதோர்ஃபில் 1904 ஆம் ஆண்டு இறந்தார். மின் பொறியாளரான இவர் வெர்னர் வோன் சீமென்சுக்கு நெருங்கிய உதவியாளர்களுள் ஒருவராக இருந்தார். எஃப்னெர் விளக்கைக் கண்டுபிடித்த காரணத்தால் இவர் பெரும்பாலும் அறியப்படுகிறார். செருமனி. ஆசுதிரியா, சிகாண்டிநேவியா போன்ற நாடுகளில் 1890 ஆம் ஆண்டு முதல் 1942 ஆம் ஆண்டு வரையில் 
ஒளியியலில் ஆற்றலாகக் கருதப்படும் ஒளிச்செறிவை அளவிடுவதற்கு இவ்விளக்கு பயன்படுத்தப்பட்டது. ஒளிச்செறிவின் அலகு எஃப்னெர் கெர்சு என்ற அளவால் அளவிடப்பட்டது. பின்னர் இவ்வளவு முறை அனைத்துலக அளவு முறையில் பின்னர் கேண்ட்லா என மாற்றப்பட்டது.

1846 ஆம் ஆண்டில் இவர் இராயல் சுவீடிய அறிவியல் கழகத்தினுடைய உறுப்பினராகத் தேர்ந்தெடுக்கப்பட்டார்.

படக்காட்சியகம்
--------------

* எஃப்னெர் - ஆல்டெனக் கண்டறிந்த எப்னெர் விளக்கு எஃப்னெர் - ஆல்டெனக் கண்டறிந்த எப்னெர் விளக்கு

மேற்கோள்கள்
-----------

1. ↑  "Hefner unit, or Hefner candle". *Sizes.com*. 30 May 2007. 25 Feb 2009 அன்று பார்க்கப்பட்டது.
**அடோப் இன்டிசைன்** அடோப் நிறுவனம் வெளியிட்டுள்ள பக்கவடிவமைப்பு வேலைகளுக்கான மென்பொருள். புத்தகங்களை வடிவமைப்பதில் இந்த மென்பொருள் மிகவும் பயன்படுகிறது. நடைமுறையில் புத்தகம் என்ற அச்சு வெளிப்பாட்டிற்குத் தேவையான அனைத்து செயல்களையும் எளிதாகவும், விரைவாகவும், துல்லியமாகவும் செய்து முடிப்பதற்கான வசதிகளையும், கருவிகளையும் தன்னகத்தே கொண்டதாக உருவாக்கப்பட்டுள்ளது 
அடோபி நிறுவனம் ஏற்கனவே வெளியிட்டிருந்த பக்கவடிவமைப்பிற்கான மென்பொருளான பேஜ்மேக்கருக்கு மாற்றாக உருவாக்கப்பட்டதே இன்டிசைன் ஆகும். உண்மையில் பேஜ்மேக்கர் ஆறாவது பதிப்பு வெளிவந்த போதே இன்டிசைன் 1.0 வெளிவந்து விட்டது.எனினும் அதன்பிறகும் பேஜ்மேக்கரின் 6.5,7.0,7.1 ஆகிய பதிப்புகள் வெளியிடப்பட்டன. 7.1க்குப் பிறகு பேஜ்மேக்கர் முற்றிலுமாக நிறுத்தப்பட்டு விட்டது.
தற்போது இன்டிசைனின் ஏழாவது பதிப்பு (7.0) இன்டிசைன் சிஎஸ் 5 என்ற பெயரில் வெளியிடப்பட்டுள்ளது.

மேற்கோள்கள்
-----------

1. ↑  Lextrait, Vincent (January 2010). "The Programming Languages Beacon, v10.0". March 14, 2010 அன்று பார்க்கப்பட்டது.
2. ↑  "language versions | Adobe InDesign CS5". Adobe.com. December 4, 2010 அன்று பார்க்கப்பட்டது.
3. ↑  Marsh, Ann (May 31, 1999). "Pride goeth before destruction". *Forbes*. .
**ஜிக்மே தோர்ஜி வாங்சுக்** (**Jigme Dorji Wangchuck**, திஃசொங்கா: འབྲུག་རྒྱལ་པོ་ འཇིགས་མེད་རྡོ་རྗེ་དབང་ཕྱུག་མཆོག་
, 2 மே 1929 – 21 சூலை 1972) பூட்டானின் மூன்றாவது டிரக் கியால்ப்போ (அரசர்).

தமது ஆட்சியின்போது வெளியுலகிற்கு பூட்டானை திறந்து விட்டார். நாட்டை நவீனமயமாக்கியவரும் மக்களாட்சிக்கு அறிமுகப்படுத்தியவரும் ஆவார். 

Picture of King Jigme Dorji Wangchuck at Paro Internation Airportபரோ விமான நிலையத்தில் அரசர் ஜிக்மே தோர்ஜி வாங்சுக்கின் படிமம்

கல்வியும் அரசத் திருமணமும்
--------------------------

ஜிக்மே தோர்ஜி வாங்சுக் இட்ரோங்சாவிலுள்ள திரூபங் அரண்மனையில் 1929ஆம் ஆண்டு மே 2ஆம் நாள் பிறந்தார். இளம் வயதிலேயே நடத்தை நெறிகளிலும் தலைமைப் பண்புகளிலும் அரசரின் அரசவையில் பயிற்சி பெற்றார். கலிம்பொங்கில் பிரித்தானிய முறைமையில் கல்வி கற்றார். பல கல்விச் சுற்றுலாக்களில் பங்கேற்றும் இசுக்காட்லாந்து, சுவிட்சர்லாந்து போன்ற பல வெளிநாடுகளுக்கு பயணம் மேற்கொண்டும் உலகறிவு பெற்றமையால் தமது நாடும் மற்ற நாடுகளைப் போல வளர்ச்சி பெற வேண்டும் என விரும்பினார்.
1943இல் இட்ரோங்சாவின் *முதன்மை அதிகாரி (திரோன்யர்)* ஆகவும் பின்னர் 1950இல் பரோ மாவட்டத்தின் 25வது *பென்லாப்*பாகவும் நியமிக்கப்பட்டார். வாங்சுக் *கோங்சிம்* சோனம் டாப்கே தோர்ஜியின் மகள்,1930இல் பிறந்த *ஆஷி* கேசங் சோடனை பாரோவிலிருந்த ஊகென் பெல்ரி அரண்மனையில் அக்டோபர் 5, 1951இல் திருமணம் முடித்தார். இந்த அரசத் திருமணம் பூங்கா அரண்மனையில் நடந்தது. இதற்கு அடுத்த ஆண்டில், வாங்சுக் தமது தந்தையின் மரணத்தை அடுத்து, அரசராக பதவியேற்றார். இந்த பட்டாபிசேகம் அக்டோபர் 27, 1952இல் புனாகா சோங்கில் நடைபெற்றது.

மேற்கோள்கள்
-----------

1. ↑  Public Holidays
2. ↑  WANGCHUCK DYNASTY. 100 Years of Enlightened Monarchy in Bhutan. Lham Dorji
3. ↑  Tshewang, Lopen Pema (1994). *’Brug gi rgyal rabs: ’Brug gsal ba’i sgron me*. Thimphu: National Library.
4. 1 2  Michael, Aris (2005). *The Raven Crown: The Origins of Buddhist Monarchy in Bhutan* (2 ). Chicago: Serindia Publications. பன்னாட்டுத் தரப்புத்தக எண்:978-1932476217.
**அடைவோட்டம்** (அல்லது **நெறிசல் ஓட்டம்**) (*Choked flow*) என்பது ஒரு அமுக்குமைப் பாய்வு விளைவாகும். அடைபடும் அல்லது மட்டுப்படுத்தப்படும் பாய்வின் பண்பு திசைவேகம் ஆகும்.

அடைவோட்டம் **வெஞ்சுரி விளைவு**டன் தொடர்புடைய பாய்ம இயக்கவியல் நிலையாகும். ஒரு குறிப்பிட்ட வெப்பநிலை மற்றும் அழுத்தத்திலுள்ள பாய்மம் ஒரு கட்டுப்பாட்டுப் பகுதிவழியே (அதாவது நுனிக்குழலின் கழுத்துப்பகுதி அல்லது குழாயின் அடைப்பிதழ் வழியே) குறை-அழுத்தம் கொண்ட பகுதிக்குச் செல்லும்போது அப்பாய்வின் திசைவேகம் அதிகரிக்கிறது. பாய்வெதிர்த்திசையில் பாய்வானது குறையொலிவேக நிலையிருக்கும்போது, நிறை அழிவின்மை விதிப்படி, குறைந்த குறுக்குவெட்டுப் பரப்புடைய கட்டுப்பாட்டுப் பகுதிவழி செல்லும்போது பாய்மத்தின் திசைவேகம் அதிகரிக்க வேண்டும். அதே வேளையில், வெஞ்சுரி விளைவின்படி, கட்டுப்பாட்டுப் பகுதியின் பின்னிருக்கும் பாய்வுத்திசையில் நிலை அழுத்தம், அதன் பயனாக அடர்த்தியும், குறைகின்றன. பாய்வெதிர்த்திசையில் இருக்கும் நிலைகள் மாறாமல் இருக்கும்போது, பாய்வுத்திசையில் அழுத்தம் குறைந்தாலும் *நிறை பாய்வு விகிதம்* மாறாமல் நிலைபெற்றிருக்கும் நிலையே அடைவோட்டம் ஆகும்.

ஓரியல்புப் பாய்மங்களுக்கு, வெப்பமாறா நிலையில் அடைவோட்டம் ஏற்படும் புள்ளியில் புறஞ்செல் பாய்வின் திசைவேகம் ஒலியின் விரைவுக்குச் சமமாக இருக்கும், அதாவது மாக் 1 ஆகும். பாய்வெதிர்த்திசையில் அழுத்தத்தை அதிகரிப்பதன் மூலமாகவோ அல்லது வெப்பநிலையைக் குறைப்பதன் மூலமாகவோ அடைவோட்ட நிலையில் நிறை பாய்வு விகிதத்தை அதிகப்படுத்தலாம்.

அடைவோட்டம் பலவிதங்களில் பொறியியலில் பயன்படுகிறது, ஏனெனில் நிறை பாய்வு விகிதம் பாய்வுத்திசையிலிருக்கும் அழுத்தத்தைச் சார்ந்திருப்பதில்லை, பாய்வெதிர்த்திசையிலிருக்கும் வெப்பநிலை மற்றும் அழுத்தத்தை மட்டுமே சார்ந்திருக்கிறது. அடைவோட்ட நிலையில், அடைப்பிதழ்கள் மற்றும் அளவுதிருத்திய துளைத்தட்டுக்கள் வழியே தேவையான நிறை பாய்வு விகிதத்தைப் பெறலாம்.

குறிப்புதவிகள்
--------------

1. ↑  *Perry's Chemical Engineers' Handbook*, Sixth Edition, McGraw-Hill Co. 1984.
2. ↑  *Handbook of Chemical Hazard Analysis Procedures*, Appendix B, Federal Emergency Management Agency, U.S. Dept. of Transportation, and U.S. Environmental Protection Agency, 1989. Handbook of Chemical Hazard Analysis, Appendix B Click on PDF icon, wait and then scroll down to page 391 of 520 PDF pages.
3. ↑  *Methods For The Calculation Of Physical Effects Due To Releases Of Hazardous Substances (Liquids and Gases)*, PGS2 CPR 14E, Chapter 2, The Netherlands Organization Of Applied Scientific Research, The Hague, 2005. PGS2 CPR 14E பரணிடப்பட்டது 2007-08-09 at the வந்தவழி இயந்திரம்

வெளியிணைப்புகள்
---------------

* Additional accidental release source terms
* Choked flow of gases
* Development of source emission models பரணிடப்பட்டது 2016-03-04 at the வந்தவழி இயந்திரம்
* Restriction orifice sizing control பரணிடப்பட்டது 2011-03-08 at the வந்தவழி இயந்திரம் Perform orifice plate, restriction orifice sizing calculation for a single phase flow.
அகமதாபாத் தேசிய புத்தக திருவிழாவில் பகவான்தாசு படேல்
**பகவான்தாசு படேல்** (*Bhagwandas Patel*) (பிறப்பு :19 நவம்பர் 1943) இந்தியாவின் குசராத்து மாநிலத்தைச் சேர்ந்த ஒரு நாட்டுப்புறவியலாளர் ஆவார். குசராத்து பழங்குடியின இலக்கிய ஆய்வுகளின் முன்னோடியாக இவர் கருதப்படுகிறார். வாய்மொழி இலக்கியங்களை இலக்கியவியலாளர்களின் கவனத்திற்கு கொண்டுவந்ததில் பகவான்தாசு படேல் முதன்மையானவர். 1995 ஆம் ஆண்டு பிலி என்னும் பழங்குடியின மக்களின் இராமயணக் கதையின் முதற்பதிப்பான **பிலி லோகாக்யான்: ரோம் சித்மா நி வரததே** எனும் நூலைத் தொகுத்தளித்தார்.

மேற்கோள்கள்
-----------

1. ↑  Yājñika, Hasu (2004). *A study in tribal literature of Gujarat*. Nayan Suryanand Loka-Pratishthan. இணையக் கணினி நூலக மையம்:61253720.
2. ↑  G. N. Devy (2006). *A nomad called thief: reflections on Adivasi silence*. Orient Longman. பக். 81. பன்னாட்டுத் தரப்புத்தக எண்:978-81-250-3021-8.
3. ↑  Joshi, Aruna Ravikant (2009). "Fieldwork Report: The Dangi Ramakatha:An Epic acculturated?". *Indian Folklore Research Journal* **3** (6): 13–37.. பார்த்த நாள்: 2023-02-06.
மகாராட்டிராவில் அஷ்டவிநாயகர்கள்
**அட்ட விநாயகர்** அல்லது **எட்டு விநாயகர்** (Ashtavinayaka) (மராத்தி: अष्टविनायक) எனப்படும் எட்டு விநாயகர்கள் தடைகளை விலக்கி ஒற்றுமை, செல்வம், கல்வி, அறிவு அருள்பவர் எனப் பொருளாகும். இந்திய மாநிலமான மகாராட்டிரா புனே மாவட்டம், ராய்கட் மாவட்டம் மற்றும் அகமது நகர் மாவட்டங்களில் அமைந்திருக்கும் எட்டு விநாயர் கோயிலைக் குறிக்கிறது. இந்த மூன்று மாவட்டங்களில் அமைந்திருக்கும் விநாயகர் வடிவங்கள் மற்றும் தும்பிக்கை அமைப்புகள் சற்று வேறுபட்டிருக்கும். இந்த எட்டு விநாயகர் கோயில்களுக்கும் கால்நடையாகச் சென்று வழிபடுவது மராத்தியர்களின் வழக்கமாகும். அஷ்டவிநாயக மூர்த்திகளும் தானாக தோன்றிய சுயம்பு மூர்த்திகளாகும்.

எட்டு விநாயகர் கோயில்கள்
------------------------

அட்ட விநாயகர் is located in மகாராட்டிரம்மோரேஷ்வர்மோரேஷ்வர்சித்தி விநாயகர்சித்தி விநாயகர்பல்லாலேஷ்வர்பல்லாலேஷ்வர்வரதவிநாயகர்வரதவிநாயகர்சிந்தாமணி விநாயகர்சிந்தாமணி விநாயகர்லெண்யாத்திரிலெண்யாத்திரிவிக்னேஸ்வரர்விக்னேஸ்வரர்மகாகணபதிமகாகணபதிபுனேபுனேclass=notpageimage| மாகாராட்டிரத்தில் அஷ்ட விநாயகர் கோயில்களின் அமைவிடம்

மகாராட்டிரா மாநிலத்தில் அஷ்ட விநாயகர் கோயில்களின் பெயர்களும்; குடிகொண்ட இடங்களும்:

அஷ்டவிநாயகர் கோயில்கள்| # | பெயர் | அமைவிடம் |
| --- | --- | --- |
| 1 | மோரேஷ்வர் | மோர்கோன், புனே மாவட்டம் |
| 2 | சித்தி விநாயகர் கோயில் | சித்தேடெக், அகமது நகர் மாவட்டம் |
| 3 | பல்லாலேஷ்வர் | பாலி, ராய்கட் மாவட்டம் |
| 4 | வரதவிநாயகர் | மகாத், ராய்கட் மாவட்டம் |
| 5 | சிந்தாமணி விநாயகர் | தேயுர், புனே மாவட்டம் |
| 6 | லெண்யாத்திரி கணபதி குடைவரைக் கோயில் | லெண்யாத்திரி, புனே மாவட்டம் |
| 7 | விக்னேஸ்வரர் கோயில் | ஒதர், நாசிக் மாவட்டம் |
| 8 | ரஞ்சன்கோண் கணபதி | ரஞ்சன்கோண், புனே மாவட்டம் |

மோர்கவோன் கணேசர் ஆலயத்திலிருந்து பாதயாத்திரையைத் துவக்கி, பின்னர் சித்திவிநாயகர் கோயில், பல்லாலேஷ்வர் விநாயகர் கோயில், வரதவிநாயகர் கோயில், சிந்தாமணி விநாயகர் கோயில், லேணாத்திரி விநாயகர் கோயில், விக்னேஸ்வரர் கோயில் வழியாக ரஞ்சன்கோன் கணபதியை வழிபட்டு மீண்டும் மோர்கவோன் கணேசரை வழிபட்டு பாதயாத்திரையை முடிப்பது பக்தர்களின் மரபாகும்.

இதனையும் காண்க
--------------

விக்கிமீடியா பொதுவகத்தில்,  
 ***Ashtavinayak***   
என்பதின் ஊடகங்கள் உள்ளன. 

* சிந்தாமணி விநாயகர் கோயில், உஜ்ஜைன்

மேற்கோள்கள்
-----------

1. ↑  "Ashtavinayak Darshan". 8 September 2015 அன்று பார்க்கப்பட்டது.
2. ↑  "Ashtavinayak Temples".

* GaneshPurana (old script)
* *Ashtavinayak Darshan* by Ed. Hemangi Rele
* *Maharashtratil Paryatan Sthale* by Maharashtra State Tourism Development Corporation
* D. G. Godse's essay "Ashtavinayak" from his book *"Samande Talāśa" समंदे तलाश* (Sreevidya Prakashan 1981)

வெளி இணைப்புகள்
---------------

* Ashtavinayak Darshan Ashtavinayak Yatra
செபஸ்டியான் வெட்டல்
**செபாஸ்டியன் வெட்டல்** (*Sebastian Vettel*) ஜெர்மனி நாட்டு பார்முலா-1 தானுந்து போட்டி ஓட்டுனர் ஆவார். இவரே 2010, 2011, 2012 ஆம் ஆண்டுகளின் பார்முலா-1 ஓட்டுனர் வெற்றிப் பட்டத்தைக் கைப்பற்றியவர். 2011ஆம் ஆண்டின் பார்முலா-1 ஓட்டுனர் வெற்றிப் பட்டத்தைக் கைப்பற்றி மிக இளம் வயதில் இச்சாதனை புரிந்துள்ளார்.

வெட்டல் 1987, சூலை 7-ஆம் நாள், ஜெர்மனியின் கேபன்கேய்ம் நகரில் பிறந்தார். 1995-ஆம் ஆண்டு கார்ட் பந்தய போட்டிகளில் பங்கேற்றார். இளையோர் போட்டித் தொடர்களில் வெகு வேகமாக முன்னேறிய இவர் பி.எம்.டபிள்யு சாபர் (BMW Sauber) அணியால் பார்முலா-1-க்கு கொண்டுவரப்பட்டார். 2006-ஆம் வருட துருக்கி கிராண்ட் பிரியின் பயிற்சி சுற்றுகளில் பங்கேற்றதன் மூலம் மிக இளைய வயதில் (19 வருடம், 53 நாட்கள்) பார்முலா-1 தானுந்தை கிராண்ட் பிரியில் ஓட்டியவர் என்ற பெருமைக்குரியவர் ஆனார். 2007-ஆம் வருட அமெரிக்க கிராண்ட் பிரியில் தன் முதல் போட்டியை துவக்கினார். அப்போட்டியில் போட்டிப் புள்ளிகளை பெற்று இளம் வயதில் புள்ளிகள் பெற்றவரானார். டோரோ ரோசோ அணிக்கு மாறிய பின், முதல் முறையாக 2007-ஆம் ஆண்டு ஜப்பானிய கிராண்ட் பிரியில் முன்னணியில் சென்று கொண்டிருந்தார். அதன் மூலம் மிக இளைய வயதில் கிராண்ட் பிரி போட்டியில் முன்னணியில் சென்றவர் என்ற பெயர் பெற்றார். 2008-ஆம் இத்தாலிய கிராண்ட் பிரியின் துவக்கத்துக்கான போட்டியில் முதலாவதாக வந்ததன் மூலம் போல் பொசிஷன் எனப்படும் முதல் இடத்திலிருந்து போட்டியை துவக்கும் வாய்ப்பை மிக இளைய வயதில் பெற்றவரானார். அப்போட்டியை அவர் வென்று மிக இளைய வயதில் கிராண்ட் பிரி போட்டியை வென்றவரானார். 2009-ஆம் வருடம் ரெட் புல் அணியில் சேர்ந்தார். அவ்வருடம் ஓட்டுனருக்கான புள்ளிப் பட்டியலில் இரண்டாவதாக வந்தார். இதன் மூலம் மிக இளைய வயதில் இரண்டாம் இடம் பெற்றவர் என்ற பெருமைக்குரியவரானார். 2010-ஆம் வருடம் ஓட்டுனருக்கான வெற்றிக் கோப்பையைக் கைப்பற்றி மிக இளைய வயதில் வென்றவரானார்.

சொந்த வாழ்க்கை
--------------

செபாஸ்டியன் வெட்டல் ஜெர்மனியின் கேப்பன்கைம் நகரில் 1987-ஆம் வருடம் சூலை மாதம் பிறந்தார். ஒரு பேட்டியில் வெட்டல் தன் பள்ளிப் பருவத்தில் சிறந்த படிப்பாளராக திகழவில்லை என்று குறிப்பிட்டுள்ளார். தன் பிள்ளைப் பருவத்தில் தான் மூன்று மைக்கேல்களின் ரசிகன் என்றும் குறிப்பிட்டுள்ளார். அந்த மூன்று மைக்கெல்கள், மைக்கேல் சூமேக்கர், மைக்கேல் ஜாக்சன், மைக்கேல் ஜோர்டான் ஆகியோர் ஆவர். தான் சிறுவயதில் ஒரு பாடகராக வருங்காலத்தில் வரவேண்டுமென கனவு கொண்டிருந்ததாகவும், ஆனால் அதற்கான குரல் வளம் இல்லாததால் அக்கனவைக் கலைத்துவிட்டதாகவும் கூறியுள்ளார். வெட்டலுக்கு ஒரு தம்பியும் (பேபியன்), இரண்டு அக்காக்களும் (மெலானி மற்றும் ஸ்டெபானி) உள்ளனர். மற்ற போட்டி ஓட்டுனர்கள் போல வெட்டலும் சுவிட்சர்லாந்தில் வாழ்ந்து வருகிறார். செபாஸ்டியன் வெட்டல் ஜெர்மனியின் கால்பந்தாட்ட அணியான எயன்றாட் பிராங்க்பர்ட்-இன் ரசிகர் ஆவார்.
**ஜிசாட்-8** (GSAT-8) ஒரு தகவல் தொடர்புச் செயற்கைக்கோள் ஆகும். இச்செயற்கைக் கோளானது இந்திய விண்வெளி ஆய்வு மையத்தால் உருவாக்கப்பட்டதாகும். இச்செயற்கைக்கோள் இன்சாட் வகை செயற்கைக் கோளாகும். இது 2011 ஆம் ஆண்டு மே மாதம் 21 ஆம் தியதி பிரெஞ்சு கயானாவின் *கெளரெள*விலிருந்து அனுப்பப்பட்டதாகும். இச்செயற்கைக் கோளை செலுத்திய செலுத்து வாகனம் ஐரோப்பிய விண்வெளி நிறுவனத்தின் *ஏரியான்* செலுத்து வாகனம் மூலம் விண்வெளியில் செலுத்தப்பட்டது.

திட்டமிடலும் செலுத்துதலும்
--------------------------

இச்செயற்கைக் கோளானது இந்திய விண்வெளி ஆய்வு மையத்தால் இந்தியாவில் தயாரிக்கப்பட்டு பிரெஞ்சு கயானாவின் அருகிலுள்ள *கெயினி* விமானத் தளத்திற்கு *அண்டாநோவ் அந்-124* சரக்கு விமானம் மூலம் எடுத்துச் செல்லப்பட்டதாகும். இச்சரக்கு விமானம் சோவியத் ஒன்றியத்தினுடையதாகும் (உக்ரைன்). இச்செயற்கைக் கோளை வெற்றிகரமாக செலுத்தியதின் மூலம் ஏற்கனவே இழந்த இரண்டு ஜி. எஸ். எல். வியின் இழப்பை ஈடு செய்தது.

மேற்கோள்கள்
-----------

1. ↑  "GSAT-8 communication satellite launched successfully, India’s advanced communication satellite". Indian Space Research Organisation. Archived from the original on 2011-09-09.. பார்த்த நாள்: 2013-03-13.
2. ↑  Naravane, Vaiju (21 May 2011). "Ariane 5 launches GSAT-8 from French Guiana, India’s advanced communication satellite". Chennai, India: The Hindu. .
**அட்டவாயில்** என்னும் ஊர் நெல்வயல் சூழ்ந்திருக்கும் ஓர் ஊர். அதில் ஆண்டுதோறும் திருவிழா நடைபெறும். பல ஊர்களிலிருந்தும் மக்கள் அந்த விழாவுக்குச் செல்வர். விழாவில் ‘கலி’ என்னும் மகிழ்ச்சி ஆரவாரம் மிகுந்திருக்கும்.

பரத்தையுடன் வாழ்ந்த கிழவன் மனைவியை நாடி இல்லம் வருகிறான். தோழி அவனை வீட்டுக்குள் விடவில்லை. கிழவன் பிரிவால் அவனது மனைவி உடலில் தித்தி என்னும் ஊரல் தோன்றி நொந்து கண்ணீர் விடுகிறாள். அவளது கண்ணீரைப் போக்க முதலில் அவளை அட்டவாயில் நகரில் நடக்கும் திருவிழாவுக்கு அழைத்துச் செல்லும்படி தோழி வழிகாட்டுகிறாள். வழியில் கழனி வழியே செல்லும்போது நெல் கதிர்வாங்கியிருக்கும் அழகை அவள் அழகோடு ஒப்பிட்டுக் காட்டிப் பாராட்டிக்கொண்டே செல்லவேண்டும் என்றும் கூறுகிறாள். அவன் அழைத்துச் செல்வதை ஊர்மக்கள் கண்கொட்டாது பார்க்கவேண்டும் என்பதும் அவள் விருப்பம். 

பழையன் என்பவன் சோழனின் படைத்தலைவன் (‘சோழன் மறவன்’) அவன் உயர்த்திப் பிடித்த வேல் போல் ஊரார் கண்கள் பார்க்கவேண்டுமாம்.

அதிகை, கடவூர், கண்டியூர், குறுக்கை, கோவலூர், பறியலூர், வழுவூர், விற்குடி ஆகிய 8 ஊர்களைச் சைவர் வீரட்டானம் என்பர். இந்த வீரட்டானம் வேறு. அட்டவாயில் வேறு.

இராமநாதபுரம் மாவட்டத்திலுள்ள திருவாடனை சங்ககாலத்தில் அட்டவாயில் என்னும் பெயருடன் விளங்கியது எனலாம்.

அட்டவாயில் என்பது போரிட்டு அழிக்கப்பட்ட வாயில் என்று பொருள்படும். ஆடு என்னும் சொல்லுக்கு வெற்றி என்னும் பொருள் உண்டு. அட்டு ஆடு பெற்ற ஊர் ஆடனை. ஆடனை என்பது சிறப்பிக்கப்பட்டுத் திருவாடனை ஆயிற்று.

அடிக்குறிப்பு
-------------

1. ↑  செல்வர் கடுந்தேர் குழித்த ஞெள்ளல் ஆங்கண் நெடுங்கொடி நுடங்கும் அட்டவாயில் இருங்கதிர்க் கழனிப் பெருங்கலி அன்ன நலம் பாராட்டி நடை-எழில் பொலிந்து விழவிற் செலீஇயர் வேண்டும் - பரணர் - அகம் 326
**மீன்வளக் கல்லூரி,** மங்களூர், (College of Fisheries, Mangalore) என்பது இந்தியாவின் கர்நாடகம் மாநிலத்தில் மங்களூரூவில் உள்ள மீன்வளக் கல்வி மற்றும் ஆராய்ச்சி நிறுவனம் ஆகும். இது பெங்களூரில் உள்ள வேளாண் அறிவியல் பல்கலைக்கழகத்தால் 1969ல் நிறுவப்பட்டது. பின்னர் இந்த கல்லூரி புதிதாக நிறுவப்பட்ட கர்நாடக கால்நடை, விலங்கு மற்றும் மீன்வள அறிவியல் பல்கலைக்கழகத்தின் பகுதியாக மாறியது.

வளாகங்கள்
---------

இக்கல்லூரி இரு வளாகங்களில் செயல்படுகின்றது. நிர்வாகக் கட்டிடம், நூலகம், மீன்வளர்ப்பு, மீன்வள நுண்ணுயிரியல், மீன்வள வளங்கள் மற்றும் மேலாண்மை மற்றும் மீன்வள சுற்றுச்சூழல் மற்றும் சூழலியல் துறைகள், விடுதிகள் (ஆண்கள் மற்றும் பெண்களுக்கு), பயிற்சி மையம், விருந்தினர் மாளிகை, கலையரங்கம், விளையாட்டு வளாகம், நீச்சல் குளம், தபால் அலுவலகம் மற்றும் வங்கி முதலியன தேசிய நெடுஞ்சாலை 17ல் மங்களூரில் உள்ள எக்கூரில் (கங்கனடி) உள்ளது.

தொழில்நுட்ப பிரிவு அரபிக் கடலுக்கு அருகில் உள்ள நேத்ராவதி ஆற்றின் முகப்பில் உள்ள ஹோய்கே பஜாரில் உள்ளது. இங்கு மீன் பதப்படுத்தும் தொழில்நுட்பம் மற்றும் மீன்வள பொறியியல் துறைகள் உள்ளன.

கல்வி
-----

இக்கல்லூரியில் இளநிலை மீன் அறிவியல் (B.F.Sc), முதுநிலை மீன் அறிவியல் (M.F.Sc) மற்றும் முனைவர் பட்ட ஆய்வு பாடங்கள் நடைபெறுகின்றது. மீன்வள அறிவியலில் ஆய்வுத் திட்டங்கள் மீன்வளர்ப்பு, மீன்வள நுண்ணுயிரியல், மீன் பதப்படுத்தும் தொழில்நுட்பம், மீன்வள வளங்கள் மற்றும் மேலாண்மை, நீர்வாழ் சூழல் மற்றும் மேலாண்மை மற்றும் மீன்வள பொறியியல் எனப் பல கிளைகளில் வழங்கப்படுகின்றன.

மீன்வள முன்னாள் மாணவர்கள் சங்கம் (COFAA)
----------------------------------------

பேராசிரியர் வழிகாட்டுதலின் கீழ் ஆர்.என்.ராமச்சந்திரா தலைமையிலான ஒத்த எண்ணம் கொண்ட முன்னாள் மாணவர்கள் குழுவால் 1980 ஆம் ஆண்டில் மீன்வள முன்னாள் மாணவர் சங்கம் (கோஃபா) தொடங்கப்பட்டது. ஹெச்.பி.சி. செட்டி ஆலோசனையின் கீழ் செயல்படுகிறது. கல்லூரியிலிருந்து பட்டம் பெற்ற 1300க்கும் மேற்பட்ட பட்டதாரிகளின் ஆதரவினால் இச்சங்கம் இந்நிறுவனத்தின் வளர்ச்சிக்குக் குறிப்பிடத்தக்கப் பங்களிப்பை ஆற்றிவருகிறது. கடந்த 30 ஆண்டு வளர்ச்சியின் பயனாக, கல்லூரி வளாகத்தில் தனது சொந்த அலுவலக கட்டிடம் மற்றும் விருந்தினர் மாளிகையினையும் நிறுவியுள்ளது.

மீன் விழா
---------

கல்லூரியின் மாணவர் சங்கம் ஒவ்வொரு ஆண்டும் ஃபிஷ்கோ எனப்படும் மீன்விழாவை ஏற்பாடு செய்கிறது. உடுப்பி மற்றும் தெற்கு கன்னட மாவட்டங்கள் முழுவதிலுமிருந்து நாற்பது கல்லூரிகள் இதில் பங்கேற்கின்றன. மூன்று நாள் நிகழ்வில் நுண்கலைகள், இலக்கியம் மற்றும் கலாச்சார போட்டிகள் நடைபெறும்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2019-12-26 அன்று மூலம் பரணிடப்பட்டது. 2020-11-28 அன்று பார்க்கப்பட்டது.
3. ↑

வெளி இணைப்புகள்
---------------

* மீன்வளக் கல்லூரி
* COF, மங்களூர் பற்றி
தொல்காப்பியத்துக்குப் பின்னர் செய்யுளுக்கு இலக்கணம் கூற எழுந்த நூல்களுள் சிறப்பானவையாகப் போற்றப்படும் நூல்களுள் **யாப்பருங்கலம்** என்னும் நூலும் ஒன்று. இதை இயற்றியவர் அமிதசாகரர் என்னும் சமண முனிவர். யாப்பருங்கலக் காரிகை என்னும் இன்னொரு யாப்பிலக்கண நூலை எழுதியவரும் இவரே. இந் நூலின் காலம் 11 ஆம் நூற்றாண்டு. இவர் இயற்றிய மற்றொரு நூல் அமுதசாகரம்.

இந்த நூலுக்கு மிக விரிவான விருத்தியுரை எழுதப்பட்டுள்ளது. இதை எழுதியவர் அமிதசாகரரின் மாணாக்கராகிய குணசாகரர்  என்று கூறப்படுகின்றது.யாப்பருங்கலம் என்பது யாப்பு என்னும் கப்பல். குணகடல் பெயரோன் (குணசாகரன்) அந்தக் கப்பலைக் கட்டித் தமிழ்க்கடலில் ஓட்டிச் சென்றான் என்று யாப்பருங்கல விருத்தியுரை  கூறுகிறது.

### பாகுபாடு

இந்த நூல்

1. பாயிரம்
2. உறுப்பியல்
3. செய்யுளியல்

என்று மூன்றாகப் பகுத்துக்கொண்டு செய்திகளைக் குறிப்பிடுகிறது.

### மேற்கோள்

1. ↑  குண கடல் பெயரோன் - என்று இவரது பெயரைப் பாயிரம் குறிப்பிடுகிறது.
2. ↑  யாப்பருங்கலம் சென்னை (அப்போதைய தமிழ்நாடு) அரசு வெளியீடு, 1960
3. ↑  

>  முழுதுலகு இறைஞ்ச முற்று ஒருங்கு உணர்ந்தோன்  
> 
> செழுமலர்ச் சேவடி செவ்விதின் வணங்கி   
> 
> பாற்படு தென் தமிழ்ப் பரவையின் வாங்கி  
> 
> யாப்பருங்கலம் நனி யாப்புற வகுத்தோன்   
> 
> தனக்கு வரம்பாகிய தவத்தொடு புணர்ந்த   
> 
> குணகடல் பெயரோன் கொள்கையின் வழாஅத்  
> 
> துகளறு வேள்வித் துகள் தீர் காட்சி   
> 
> அளப்பு அரும் கடல் பெயர் அரும் தவத்தோனே
> 
> 
>
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**ஜூனோ நடவடிக்கை** (*Operation Juno*) என்பது இரண்டாம் உலகப் போரின் போது இசுக்கேண்டிநேவியாவில் நிகழ்ந்த ஒரு கடற்படை சண்டை. நார்வே போர்த்தொடரின் ஒரு பகுதியான இதில் நார்வேயிலிருந்து பின்வாங்கும் நேச நாட்டுப் படைகளை ஜெர்மானியக் கடற்படை தாக்கியது.

மூழ்கடிக்கப்பட்ட எச்.எம்.எசு *குளோரியசு*
நார்வீக் சண்டைகள் நிகழ்ந்து கொண்டிருந்த போது நார்வீக்கை கடற்புறம் முற்றுகையிட்டிருந்த நேச நாட்டுக் கடற்படைகளை திசை திருப்ப ஜெர்மானிய கடற்படை கிரீக்சுமரீன் திட்டமிட்டது. அதன்படி ஜூன் 8, 1940ல் ஆர்சுடட் என்ற இடத்தைத்ட் தாக்க ஜெர்மானியக் கடற்படை தளபதிகள் திட்டமிட்டனர். ஆனால் அதற்குள் நார்வேயிலிருந்து நேச நாட்டுப் படைகள் காலி செய்து இங்கிலாந்து திரும்பத் தொடங்கின. எனவே முந்தையத் திட்டத்தைக் கைவிட்ட ஜெர்மானிய போர்க்கப்பல்கள் படைகளைத் ஏற்றிச் செல்லும் நேச நாட்டுக் கப்பல்களைத் தாக்கின. ஜூன் 8 அன்று பிரித்தானிய வானூர்தி தாங்கிக் கப்பல் எச். எம். எசு *குளோரியசு* மற்றும் அதன் துணை டெஸ்டிராயர்கள் *அகாஸ்டா* மற்றும் *ஆர்டெண்ட்* அகியவற்றை ஜெர்மானிய பொர்க்கல் *ஷார்ன்ஹோஸ்ட்* மற்றும் *நைசனாவ்* தாக்கின. இரண்டு மணி நேரம் நடந்த கடற்படைச் சண்டையில் மூன்று பிரித்தானியக் கப்பல்களும் மூழகடிக்கப்பட்டன; 1519 பிரித்தானிய மாலுமிகள் மாண்டனர். ஜெர்மானிய கப்பல்களுக்கு லேசான சேதங்களே ஏற்பட்டன.
கணிதவியலில் **பகா எண் இசீட்டா சார்பியம்** (*Prime zeta function*) என்பது ரீமன் இசீட்டா சார்பியம் போன்ற ஒரு முடிவிலி கூட்டுத்தொடர் அமைப்பு கொண்ட சார்பியம், ஆனால் இதில் வரும் கூட்டுத் தொடரில் முழு எண்களுக்கு மாறாக பகா எண்கள் வரிசை மட்டும் பயன்படுகின்றன. இது {\displaystyle \mathbb {C} } -இக்கு நுண்பகுப்பாய்வின களநீட்சி பெற்ற, {\displaystyle \Re (s)>1} என்னும் தளத்தில் முற்றும் குவியும் (converge), கீழ்க்காணும் முடிவிலித் தொடர் என வரையறை செய்யப்படுகின்றது: 

{\displaystyle P(s)=\sum \_{p\,\in \mathrm {\,primes} }{\frac {1}{p^{s}}}}

பகா எண் இசீட்டா சார்பியத்தின் தொகையீடு
--------------------------------------

(கீழ்க்காணும் ஈடுகோள்களில், primes = பகா எண்கள்)

{\displaystyle \int \sum \_{p\,\in \mathrm {\,primes} }{\frac {1}{p^{s}}}\;\mathbf {d} s=-\sum \_{p\,\in \mathrm {\,primes} }{\frac {1}{p^{s}\log p}}+\mathbf {C} }

  

{\displaystyle \int \_{1}^{\infty }\sum \_{p\,\in \mathrm {\,primes} }{\frac {1}{p^{s}}}\;\mathbf {d} s=\sum \_{p\,\in \mathrm {\,primes} }{\frac {1}{p\log p}}}

இவற்றையும் பார்க்கவும்
----------------------

* ரீமன் இசீட்டா சார்பியம்

வெளி இணைப்புகள்
---------------

* Prime Zeta Function, in Wolfram Mathworld